Lalitavistara (skr 'suur mäng'; tb rgya cher rol pa'i; hn fangguang da zhuangyan jing; jp hōkō dai shōgon kyō), *mahajaana suutra, mis jutustab *Šākjamuni viimastest eludest enne sündimist ja *buddhaks saamist. Lalitavistara on loodud tõenäoliselt 1. saj. Algupäraselt oli  arvatavasti tegemist *sarvastivaada koolkonna tekstiga, hiljem lisati sinna ka *mahajaana ainestikku ja tekst arvati mahajaana suutrate hulka. Tänapäeval tuntud 27 peatükist koosnev versioon on olemas nii sanskriti kui ka tiibeti ja hiina keeles.